תחילה, נסווג את הנישומים**:**

* **בעל מניות מהותי**: מחזיק, במישרין או בעקיפין, לבדו או יחד עם אחר, ב-10% לפחות באחד או יותר מסוג כלשהו של אמצעי השליטה בחבר-בני-אדם (ס'88) + היה כזה ב-12 חודשים האחרונים.
* **"יחד עם אחר":** יחד עם קרובו, וכן יחד עם מי שאינו קרובו, ויש ביניהם שיתוף פעולהדרך קבע על פי **הסכם** בענינים מהותיים של התאגיד, במישרין או בעקיפין."
* **"קרוב":**

1. בן זוג, אח, אחות, הורה, הורה הורה, צאצא וצאצא של בן זוג, ובן זוגו של כל אחד מאלה;
2. צאצא של אח או של אחות, ואח או אחות של הורה;
3. חבר-בני-אדם שבהחזקת אדם או קרובו, אדם המחזיק בו וחבר-בני-אדם המוחזק בידי אדם המחזיק בו.

נציין: "לפי פקודת מס הכנסה, רווח ההון הריאלי הוא רווח ההון פחות הסכום האינפלציוני. מאחר שאין נתונים לחישוב הסכום האינפלציוני, אתייחס לרווח ההון הריאלי כאילו הוא בסכום רווח ההון הכולל.

**סיווג אמצעי מימון החברה** (הקמתה + במהלך חייה)

1. **הלוואה לחברה**

**הלוואה שנלקחה ע"י בעל המניות, והחברה זו שפורעת את ההלוואה.**

יהיו 2 שלבים:

* **שלב 1-** חלוקת דיבידנדים לבעל המניות בגובה פירעון ההלוואה (הקרן בתוספת הריבית). **מקור הדיבידנד:** נסתכל על הרווחים החשבונאיים והמיסויים. **נלך לחלק של דיבידנד.**
* **שלב 2-** בעל המניות שילם את הכסף **לבנק.** אירוע מס הוני לבעל המניות**:** מדובר בהוצאה מותרת לניכוי בגין ריבית.

"**הלוואת בעלים**"- בעל מניות מהותי מעניק הלוואה לחברה, שהוא בעל המניות המהותי בה- **הקרן** שמתקבלת **לא מהווה אירוע מס** אצל החברה. אולם, חוזה ההלוואה עם החברה, מעניק לו זכאות לרווח ("ריבית").

* תוצאות המס של המלווה על הכנסה מריבית:

1. יש אירוע מס: התשואה מההלוואה (הריבית) ע"ס \_\_\_\_ מהווה אירוע מס.
2. סיווג למקור הכנסה: ס'2(4) לפק', הכנסה פאסיבית מריבית.
3. שיעור המס (ס'125ג): **בעל מניות מהותי**: שיעור המס לפי מדרגת המס שלו, שבס' 121(א) [המדרגה הכי גבוהה- 47%]. בעל מניות מפוזר/פוטנציאלי: הלוואה צמודה למדד- 25%; אם לא- 15%.

* תוצאות המס של החברה על הוצאה הריבית:

1. יש אירוע מס: ההוצאה על הריבית מהווה **הוצאה לצורכי מס** (כי היא משמשת בייצור הכנסה, ומשולמת מתוך ההכנסות העסקיות של החברה) ולכן מותרת בניכוי. החברה תדווח על כך בדו"ח לרשות המיסים.

* עיתוי החיוב:

1. **שניהם מצטברת**: ידווחו בכל שנה בנפרד עפ"י הריבית השנתית המובטחת.
2. **שניהם מזומנים**: המלווה- ידווח על ההכנסה במועד החלוקה; החברה- ההוצאה תוכר לחברה במועד החלוקה.

* אינטגרציה כמעט מלאה, בשיטת ניכוי: החברה תשלם מס חברות בכל שנה, של 23% (על כל הרווחים שלה). במועד חלוקת הרווחים כריבית- המס ששולם על הרווחים שלא חולקו כריבית, יוחזר אליה.

1. **מלווה** בשיטת **המצטברת** , **חברה** בשיטה **המזומנים**: המלווה- ידווח על ההכנסה בכל שנה בנפרד. החברה- ההוצאה תוכר לה במועד החלוקה.

* מס ביתרעד השנה שהיא מחלקת, יתמרץ אותה לחלק את הריבית כל שנה (= יביא לאינטגרציה מלאה).

1. **מלווה** בשיטת **המזומנים, וחברה** בשיטה **המצטברת**: המלווה- ידווח על ההכנסה במועד שמקבל את הריבית. החברה- ההוצאה תוכר לה בכל שנה בנפרד.

במצב זה, כדי למנוע שבעל המניות ירוויח את שווי ערך הזמן על כספו, ס'18(ב) קובע ש**בחברת מעטים:** החברה לא תוכל לנכות את ההוצאות בגין הריבית בכל שנה בנפרד, עד שהמלווים לא ישלמו את המס על ההכנסה מריבית.

1. השקעה **כספית** בתמורה למניות

* **הקמת חברה**- אין אירוע מס לחברה, ואין אירוע מס לבעל המניות, **אף אחד לא התעשר.**

תוצאת ההשקעה היא שסכום ההשקעה יהפוך למחיר המקורי של המניות, ויחזור לבעל ההון כהחזר הון במועד מכירת המניות.

* **מימון החברה-**
* מיסוי ברמת החברה (המס בעת קבלת ההכנסה לחברה): מס חברות של 23% בהתאם לסעיף 126.
* מיסוי ברמת היחיד (המס בעת חלוקת הרווח בתור דיבידנד ליחיד): מס רווחי הון לפי סעיף 91(ב), 25% או 30% לבע״מ מהותי בהתאם לס׳ 88.
* שינוי ימ״מ: אם מונפקות עוד מניות בעת ההשקעה, הדבר יצוין ע״ הגדלת הימ״מ בהון מניות/פרמיה, לפי ערך ההשקעה ומשפר המניות בניתנו בגינה, כלומר, המס על ההשקעה עצמה שנשארת בחברה, ימוסה בעת המכירה.

1. השקעת **נכסים** בתמורה למניות

* **לכאורה,** אם ידווחו על זה כ"אירוע אחד של העברת נכסים"- **אין** אירוע מס לאף צד. כי אין רווח, אין תוספת לעושר.
* **אולם,** ניתן לראות בכך עסקת חליפין שמורכבת מ- 2 עסקאות עוקבות:

1. **השקעה בחברה**- בעל המניות שילם X ₪, השקיע בחברה, ובתמורה הנפיקו לו מניות לפי הערך הנקוב.
2. **מכירת נכס לחברה**- החברה לוקחת את הכסף שהושקע בה ורוכשת באמצעותו נכסים לחברה (מבעל המניות).

תוצאות המס:

1. **עסקה 1:** ההשקעה בחברה **לא** יוצרת אירוע מס. למניות יהיה מחיר מקורי **זהה** לשווי הנכס.
2. **עסקה 2:**

* בעל המניות- **יש אירוע מס הוני-** רווח הון (אם היממ נמוך משווי השוק) או הפסד הון (אם היממ גבוה משווי השוק).
* החברה- מדובר הוצאה הונית שתבוא לידי ביטוי בפחת, שהיא תוכל לנכות).
* **לחילופין,** ניתן לנתח את עסקת העברת הנכסים לפי ס' 104א.

**האינטרס בהפעלת הסעיף:**

* אם יש רווח הון- בעל המניות ירצה לדחות את מועד התשלום על המס, שכן מס נדחה הוא מס נחסך.
* אם בנכס צבור הפסד- בעל המניות לא ירצה את הדחייה, כיוון שירצה להנות מקיזוז ההפסד, לפי כללי הקיזוז בס'92 לפקודה ממהר ככל הניתן (הפסד לא צמוד למדד).
* **האפשרויות:**
* ס' 104א – "העברת נכסים ע"י אדם בודד (יחיד או תאגיד).
* ס' 104ב – העברת נכסים ע"י שותפות (תאגיד) או שותפים (בעלות משותפת).
* ס' 104ב(ו) – העברת נכסים בין חברות אחיות (חברות המצויות בבעלות זהה): הבעיה: הבעלות בנכס לא משתנה. מטרת ההגבלות: למנוע ניצול של דיני המס באמצעות קיזוז הפסדים.
* ס' 104ג – העברת מניות לחברת אם: (אלמלא הסעיף היה מדובר בדיבידנד בעין): הפיכת חברה נכדה לחברת בת ואז מדובר בהעברת נכס;
* ס' 104ב(ד) – העברת נכסים ע"י מספר יחידים: (אלמלא הסעיף, היה כמו מכירה של נכסים אחד לשני). המצב: **בעלות נפרדת** בנכסים המועברים לחברה, ע"י מס' אנשים **שונים.**
* ס' 104ח – החלפת מניות: העברת מניות של החברה אל **חברה אחרת**, והחברה האחרת נותנת בתמורה חלק **ממניותיה.**
* ס' 70 לחוק מיסוי מקרקעין – העברת נכס מסוג מקרקעין אל חברה: **נציין:** "לא צריך לעמוד בתנאים של סעיף 104, אלא בתנאים "הרזים יותר" של סעיף 70."

אם ההסדר חל- אין אירוע מס, מועד החיוב נדחה עד אשר החברה תמכור את הנכס. כמו כן, יש להדביק את הימ"מ של הנכס לימ"מ של המניות. כך שאם בעל המניות ימכור את המניות, או החברה תמכור את הנכס – **יתחשבו בימ"מ של הנכס** בחישוב רווח ההון.

אם ההסדר לא חל- יש אירוע מס הוני- רווח או הפסד (תלוי אם התמורה פחות מחיר מקוריה היא חיובית או שלילית).

**סיווג חלוקת רווחים לבעל מניות מהחברה**

בעלי המניות יכולים להפיק רווחים מהחברה במספר דרכים: **(1) מזומן**- דיבידנד/רווח הון/החזר הון; **(2)** מניות הטבה פרו רטה; **(3)** מניות הטבה לא פרו רטה; **(4)** רכישה עצמית פרו רטה; (**5)** רכישה עצמית לא פרו-רטה.

**דיבידנד בעין (שווה כסף)**

מצב בו נכס מועבר מן החברה אל בעלי המניות.

צריך לפצל ל-2 עסקאות עוקבות:

1. **החברה מחלקת מזומנים לבעלי המניות**-

* לחברה– אין אירוע מס, רק צריכה לנכות במקור לפי ס'164 + תקנות.
* לבעל המניות- מס על דיבידנד. סיווג למקור פירותי ס' 2(4), בשיעור מס של 25%/30% לפי ס׳ 125ב.

1. **בעלי המניות רוכשים באמצעות המזומנים את הנכס מהחברה-**

* לחברה- אירוע מס הוני של רווח הון/הפסד הון (תלוי אם המחיר המקורי נמוך מהתמורה או לא).
* לבעלי המניות- יהיה נכס עם מחיר מקורי בהתאם למזומנים שחולקו.

1. **מזומן –** דיבידנד / רווח הון/ החזר הון / שווה כסף

יחידים

**מצבים מיוחדים לחלוקת דיבידנד: המזומנים שמעוברים לבעלי המניות עולים על "ההכנסה החייבת" של החברה** = מועבר יותר כסף מאשר הרווחים שיש בחברה, שלא מוסה במס חברות!

2 אפשרויות למצב זה:

1. פערים קבועים- רווחים שהופקו **מפעילות פטורה ממס;** קיזוז הפסדים שמוגבל יותר בדיני המס; הוצאות פליליות (ס'32).
2. פערים עיתיים- **רווחים חשבונאיים** = רווחים "על-הנייר" אין מימוש- לא שולם עליהם מס חברות (בדר"כ החברה תיקח הלוואה למימון החלוקה, אם מחלקת לפי רווחים אלה): (מהווה החזר הון במינוח מיסויי)
3. רווחי שערוך- ערך הנכס עולה, אך הוא לא נמכר (הרווח לא מומש), לכן לא נחשב רווח לצורכי מס.
4. רווחי אקווטי (אם יש חברת בת)- הרווחים הלא מחולקים של חברת הבת נחשבים לרווחים אצל חברת האם (כי זה מביא לעליית ערך המניות של חברת הבת).

**אם סיווגנו לדיבידנד** – נשאל: באיזה רווח מתחשבים **לצורכי מס?**

בכל חלוקת דיבידנדים, נציין את הדיון בפסיקה:

1. **בתי המשפט המחוזיים:** רק הכנסה חייבת.דיבידנד לצרכי מס יחולק מההכנסה החייבת של החברה, שמוסתה במס חברות.
2. **ההלכה:** גם רווחים חשבונאיים. כל המזומנים שמחולקים לבעלי המניות ימוסו כדיבידנד.פרל + צ.א.ג תעשיות + קניון דרורים

* **אם זה כך, ישנם 3 שלבים:** 
  + - 1. הכסף שחולק מההכנסה החייבת ימוסה כדיבידנד- נטל המס יהיה לפי ס'2(4), *בשיעור* של 25%/30%, ס'125(ב).;
      2. אם נגמרה ההכנסה החייבת, וחולקו עוד מזומנים- **החברה מעבירה את הכסף ע"י הלוואה** וזה יהווה החזר הון לבעל המניות = מפחית את המחיר המקורי של המניות שלו (מגדיל את הרווח הון)- אין אירוע מס, כי הוא לא התעשר; **>>** נבדוק אם כל ההשקעה של בעל המניות הוחזרה.
      3. אם כן (המחיר המקורי של המניות שלו מגיע ל-0) ומועברים עוד מזומנים- אז הם ימוסו כרווח הון. כל מה שלא דיבידנד ולא החזר הון. 🡨 אירוע מס הוני לבעל המניות. בשיעור של25%**/**30%,ס' 91(ב)(1)

תאגיד

המצב: חברת הבת מחלקת דיבידנדים לחברת האם. **חברת האם** מקבלת הכנסה **מדיבידנד.**

* הכלל: יש **פטור** ממס חברות על חלוקת דיבידנד בין חברות. ס'126(ב).
* חריג: דיבידנד שמחולק מתוךרווחים חשבונאיים (**רווחי** **שערוך**, וכנראה גם רווחי אקווטי), **יחוייב במס חברות**. קניון דרורים
* התוצאה: יוטל מס תלת-שלבי, אך ככל הנראה אם יפנו לרשות המיסים בעת חלוקת הדיבידנד השנייה, יתחשבו בכך. אורון

1. חלוקת מניות הטבה פרו-רטה (פרופורציונאלית)

* במציאות: הסיפור.
* התוצאה היא: שווי החברה + שיעור ההחזקה **לא השתנו**. השינוי הוא **נומינלי-** מספר המניות שמחזיק כל בעל מניות, **גדל.**
* האם מדובר באירוע מס**? לא!**
* נלמד במשתמע מס' 94, שקובע התאמות למניות הטבה: **המחיר המקורי של המניות המקוריות מתחלק על פני כל המניות** **שמחזיק כעת**. = המחיר המקורי החדש (ע"נ+ פרמיה) של כל אחת מהמניות שבידיו, נמוך יותר.
* מסקנה: **אין אירוע מס**, עד אשר בעל המניות ימכור את מניותיו ויהיה לו ימ"מ חדש.

1. חלוקת מניות הטבה לא פרו-רטה (לא פרופורציונלאית)

* במציאות: הסיפור. החברה מהווה מעין "מתווך" בין בעלי המניות שמוכרים מניות אחד לשני. לומדים מהרציונאל של פס"ד חיון, שנעשתה עסקה מלאכותית. כי עבור \_\_\_ מניות צריך היה לשלם את שווי השוק שלהן! ובפועל, קיבלו פחות.
* התוצאה היא: מספר המניות גדל + יחס ההחזקה השתנה + מחיר פר מניה שונה. אם גם שווי החברה ירד- נבדוק אם הייתה עיסקת חליפין.

נחלק לשני שלבים:

1. **חלוקת מניות הטבה פרו-רטה**: מחלקים לכולם באופן פרופורציונאלי: מספר מניות ההטבה יוכפל בשיעור ההחזקה של כל אחד. נחשב שווי שוק פר מניה.

* תוצאות המס: **אין אירוע מס** לבעלי המניות, כי אין שינוי בשיעורי ההחזקה. השינוי הוא רק נומינאלי.
* התאמות לפי ס'94- **המחיר המקורי של המניות המקוריות מתחלק על פני כל המניות שלו**, (הימ"מ החדש נמוך יותר).

1. **מכירת מניות בין בעלי המניות**: בעל המניות המדולל, מוכר את מניות ההטבה ש"קיבל", לבעל המניות שחילקו לו במציאות את מניות ההטבה, **בתמורה ל-0 ₪ .** סיבות אפשריות: בני משפחה, קירבה ריגשית/ כסף עבר מתחת לשולחן! אחרת בע"מ שדולל לא היה מסכים שירדו לו אחוזי ההחזקה בחברה ככה סתם.

תוצאות המס, אם שווי החברה לא ירד:

1. **בעל המניות שמכר בתמורה ל-0-** ידווח שנוצר לו **אירוע מס הוני**. אם עבר כסף מתחת לשולחן- אז רווח, אם לא- אז הפסד הון ויוכל לקזז כנגד רווחים הוניים נוכחיים או עתידיים, לפי ס'92.
2. **בעל המניות שרכש** (חולק לו מניות ההטבה בפועל)- אין אירוע מס. כי הוא רוכש, אציין שהמחיר המקורי של המניות שרכש, יהיו בשווי שוק.

אם שווי החברה ירד- אז עסקה 2 מהווה עסקת חליפין:

* בעל המניות מוכר את המניות שלו בתמורה לשווי השוק שלהן (יהיה נמוך יותר ממקודם, כי יש יותר מניות).
* בעל המניות לוקח את הכסף וקונה איתו את "הדבר" שקיבל כנגד.

1. רכישה עצמית פרו רטה

* במציאות: הסיפור.
* התוצאה: יחס האחזקות **לא השתנה** + שווי החברה ירד. ההבדל הוא **נומינלי** בלבד (כל בעל מניות מחזיק בפחות מניות).
* לפי עמדת רשות המיסים התוצאה שהושגה שקולה לדיבידנד, (אין פסיקה ברורה בנושא).

**אם סיווגנו לדיבידנד** – נשאל: באיזה רווח מתחשבים **לצורכי מס?**

נציין שיש 2 גישות לשאלת הגדרת הרווחים:

1. **בתי המשפט המחוזיים:** רק הכנסה חייבת.דיבידנד לצרכי מס יחולק מההכנסה החייבת של החברה, שמוסתה במס חברות.
2. **ההלכה בעליון:** גם מרווחים חשבונאיים. כל המזומנים שמחולקים ימוסו כדיבידנד.פרל + צ.א.ג תעשיות + קניון דרורים

* אם זה כך, ישנם 3 שלבים: **(1)** כל המוזמנים שחולקו מתוך ההכנסה החייבת ימוסו כדיבידנד- נטל המס יהיה לפי ס'2(4); **(2)** אם אין עוד, וחולקו עוד מזומנים- **החברה מעבירה מזומן ע"י הלוואה** וזה יהווה החזר הון לבעל המניות; **(3)** כאשר החזירו את כל ההשקעה של בעל המניות (המחיר המקורי של המניות מגיע ל-0) ומועברים עוד מזומנים- אז הם ימוסו כרווח הון- מכירה של המניות שלו לחברה.
* התאמות לאחר הרכישה: **מחיר מקורי חדש לכל מניה**:ההשקעה המקורית **חלקי** מס' המניות שנותרו לו. כדי למנוע תשלום מס ביתר, על המניות שהוא מכר. תוצאות המס למטה:
* תוצאות המס**:**
* **הדיבידנד:** בעל המניות: שיעור מס של 25%/30% לפי ס'125ב. ובגלל ההתאמות, כאשר ימכור את המניות שלו- יהיה להן ימ"מ חדש (גדול יותר). החברה- **חובת ניכוי במקור** לפי ס'164, על גודל הדיבידנד, לפני שהיא מחלקת אותו.
* **רכישה עצמית פרו-רטה בין חברות**: פטור ממס לחברה בעל המניות (שמכר) (ס'126(ב)).

1. רכישה עצמית לא פרו רטה

* הסיפור שקרה.
* התוצאה לאחר הרכישה: יש פחות מניות + **שינוי** ביחס ההחזקות בחברה (נאבד אינטרס) + שווי החברה ירד! לכן מה שקרה זה שעשו עסקת מלאכותית (בית חוסן), אבל המהות הכלכלית של העסקה, גוברת על הצורה המשפטית שלה (ס'86).
* ההלכה**:** בחברות שמאופיינות כ"**מעין שותפויות**" (הרבה אמון בין בעלי המניות, היכרות ארוכה וקרובה), יש לבחור **באפשרות 4**, קודם רכישה עצמית פרו-רטה ואז מכירת מניות בין בעלי המניות (בית חוסן**,** רונן).
* ישנן 4 אפשרויות לסיווג תוצאות המס**:**

1. **רכישה עצמית פרו-רטה-** כי אין משמעות להעברת האינטרסים בחברה. במצב זה, לפי עמדת רשות המיסים, התוצאה שקולה לתוצאת מס של דיבידנד.
2. **אירוע מס הוני**- מכירת זכויות בין בעלי המניות ; כאילו מכרו את המניות לכל גורם אחר. זהו הדין בחברות **ציבוריות**.
3. **אפשרות 3:** מכירת מניות בין בעלי המניות + רכישה עצמית פרו-רטה (מחמיר עם מי שנשאר, משלם יותר מס על דיבידנד).
4. **אפשרות 4: 2 עסקאות עוקבות** (מקל על מי שנשאר, ישלם מס נמוך יותר על הדיבידנד)-
5. רכישה עצמית פרו-רטה: חישוב: כמה מניות החברה רכשה **כפול** יחס ההחזקה. ההשלמה תהיה ע"י המכירה.

**תוצאות המס**: לפי עמדת רשות המיסים, התוצאה שקולה לתוצאות מס של דיבידנד.

* בעלי המניות: הכנסה מדיבידנד, לבדוק לפי איזה רווח (אם יש מספיק בהכנסה חייבת אז הכל טוב). יסווג כהכנסה פירותית לפי ס'2(4), בשיעור מס של 25/30% לפי ס'125ב.
* החברה: תדווח על ניכוי במקור, לפי ס'164 בגודל הדיבידנד שהיא חילקה.
* התאמות לאחר הרכישה: **מחיר מקורי חדש לכל מניה**:ההשקעה המקורית **חלקי** מס' המניות שנותרו לו.

1. מכירת מניות בין בעלי המניות: המניות נמכרות **בשווי שוק**. מביא לשינוי ביחס ההחזקה, כי מוכרים בעלות בחברה. אם אין תמורה בשווי שוק- נעשתה עסקת חליפין והוחלף ביניהם משהו אחר: 1) רכישת המניות בתמורה לשווי שוק. 2) הכסף מהמניות, בתמורה לדבר שהוחלף בפועל.

**תוצאות המס**:

* חברה- אין תוצאת, היא לא חלק מהעסקה.
* בעל מניות שמוכר- אירוע מס הוני, ישלם מס בשיעור של 25%/30%, לפי ס'125(ב).
* בעל המניות שרוכש- אין אירוע מס, אבל המחיר המקורי של המניות **שרכש** הן בשווי שוק.

**יתר המקרים:**

* אין הלכה ביחס ליתר המקרים, נבחן לפי דעת המיעוט של שטיין: בית חוסן
  + - **בעל מניות אחד רוצה לרכוש את חלקו של בעל מניות אחר, ואין רלוונטיות לחברה** (אין סכסוך על הכיוון העסקי של החברה), אז **אפשרות 3**, קודם מכירת מניות בין בעלי המניות ואז רכישה עצמית פרו-רטה.
    - **בעל מניות אחד רצה לרכוש את חלקו של בעל מניות אחר, אך גם יש אינטרס לחברה שאחד מהם יעוף** (יש סכסוך על הכיוון העסקי של החברה, ולחברה יש אינטרס שהסכסוך ייפתר), אז **אפשרות 4,** קודם רכישה עצמית פרו-רטה, ואז מכירת מניות בין בעלי המניות.
    - **אחד מהצדדים רוצה לרכוש את השני רק בשביל להציל את החברה**- ידוע שאם שניהם יישארו בחברה היא תקרוס (סכסוך כבד שלא מאפשר תקין של החברה- בעלי מניות מיעוט שעושים בעיות, פוגעים בניהול, לא מאפשרים פעילות עסקית), אז הרכישה העצמית תהיה **אירוע מס הוני**.

נציין שדעת הרוב לא רצתה לאמץ גישה זו, כיוון שמורכבת מאוד לביצוע, ויש קושי בזיהוי.

**תוצאות המס**

1. **חלוקת דיבידנד ליחיד**
2. מבחינת החברה: ניכוי מס במקור רק אם בעל מניות יחיד (מהותי או לא); על החברה לנכות את המס של בעלי המניות שלה, כאשר היא מחלקת להם דיבידנד. ס' 164 לפק' + תקנות מס הכנסה.
3. מבחינת בעלי המניות: אירוע מס: סיווג- רווח פירותי, מקור ההכנסה לפי ס'2(4). עיתוי- תלוי בשיטת הדיווח.

* **בעל מניות**- על הכנסה מדיבידנד בסך \_\_\_ חייב בשיעור מס של 25% לפי ס'125ב(1)
* **בעל מניות מהותי**- על הכנסה מדיבידנד בסך \_\_\_\_ חייב בשיעור מס של 30% לפי ס'125ב(2).

1. **חלוקת דיבידנד לתאגיד – חברת האם**

**חברת הבת** מחלקת דיבידנדים **לחברת האם**. לחברת **האם** יש הכנסה מדיבידנד.

* הכלל: יש **פטור** ממס חברות על חלוקת דיבידנד בין חברות. ס'126(ב).
* חריג: דיבידנד שמחולק מתוךרווחים חשבונאיים (**רווחי** **שערוך**, וכנראה גם רווחי אקווטי), **יחוייב במס חברות**. קניון דרורים

1. **החזר הון:**

* המצב: מחזירים לבעל המניות את המחיר שהוא השקיע עבור מניותיו בחברה.
* המועד: בעת מכירת המניות.
* לא מהווה אירוע מס. אבל זה כן משפיע על התחשיב ההוני: למניות יהיה מחיר מקורי **זהה לשווי הנכס. נמשיך לרווח הון:**

1. **אירוע מס הוני:**

* אפשרויות: רווח הון, הגדרה שיורית: כל מה שלא דיבידנד ולא החזר הון.
* סדר ניתוח האירוע ההוני יהיה לפי השלבים הבאים**:**

1. חישוב רווח ההון

**רווח** **ההון** = **התמורה** פחות **יתרת המחיר המקורי** (המחיר המקורי, פחות סכומי הפחת).

* תמורה – שווי השוקשל הנכס. בפועל, פקידי השומה מקבלים את מה **שהצדדים הסכימו** ביניהם, אלא אם קיים חשד שלא כדאי להסתמך על כך (חוסר תום לב ו/או יחסים מיוחדים).
* המחיר המקורי– סכום רכישת הנכס, בתוספת הוצאות החזקה או השבחה. אם היה מדובר בעסקת חליפין, אז התמורה בעת החליפין.

1. קיזוז הפסדים

* הכלל: ניתן לקזז הפסד הון, כנגד רווח הון **נוכחי** או **עתידי** (ס'92) ולא מרווחים פירותיים!.
* חריג: אם מדובר בהפסד הון שנוצר כתוצאה ממכירת ניירות ערך (כמו מניות), ניתן לקזז אותו כנגד רווח פירותי של **דיבידנד** או של **ריבית**, אם הוא הופק מאותם ניירות ערך (ס' 92(א)(4)).

1. שיעורי המס:

שיעור המס על הגורמים השונים עבור **רווח ההון הריאלי**:

* הדין הנוכחי
* **בעל מניות**- שיעור מס של25%לפיס' 91(ב)(1) + ס' 121.
* **בעל מניות מהותי**- (שהיה ב-12 חודשים הקודמים למכירה), יחוייב במס של 30%. ס'91(ב)(2).
* **תאגיד-** מוטל מס חברות בשיעור של 23% לפי ס'91(א) + ס'126(א).
* אם לחברה נוצר רווח הון כתוצאה ממכירת המניות של חברת הבת שלה: ס'94ב – רר"ל.
* המצב: חברת אם מחזיקה בחברת בת. חברת הבת לא מחלקת דיבידנדים.
* הכלל בס'94ב: אם חברת האם תמכור חלק ממניות חברת הבת שלה- אז חלק מרווח ההון הריאלי שנוצר ממכירת המניות, שמיוצג ע"י רר"לים, יקבל טיפול מס של דיבידנד (שיעור מס של 25%).
* במבחן נציין: "צריך לקחת בחשבון את הרר"לים, ולטפל בהם כטיפול מס של דיבידנד":

1. יש לבדוק כמה רר"לים יש בחברה המוחזקת- נסתכל על הרווחים החשבונאיים או המיסויים, ונבחר לפי הנמוך.
2. נבדוק כמה החברה בעלת המניות הייתה מקבל אילו הם היו מחולקים- שיעור האחזקה שבעל המניות מכר בפועל כפול הרווח החשבונאי/המיסויי שיש בחברה בסוף השנה. לפי הנמוך.
3. נציין שנמסה סכום זה שהתקבל ממכירת המניות, שמסווג כרווח הון- יקבל שיעור מס של דיבידנד.
4. את היתרה, יש למסות כרווח הון.

המשמעות היא שהחברה תהנה מהפטור על רווחים מדיבידנד (ר' בהרחבה בהמשך) על החלק שמהווה רר"ל.

* נכסים שנרכשו לפני 2012 או לפני 2003: **יחידים**
* עד 2003: שיעור המס החל על רווח הון ריאלי היה בהתאם למדרגות מס הכנסה (ס' 121).
* מ2003 עד ל2012: שיעור המס הוגבל ל-20%.
* ב2012: שיעור המס עלה מ-20% ל-25%.
* נשאל**:** מהו שיעור המס החל על רווח ההון הריאלי?
* תשובה**: יש לבדוק את יחס הזמנים של החזקת הנכס תחת כל אחד מהמשטרים.** יחס הזמנים = משך זמן החזקת הנכס תחת משטר מס מסויים, מתוך משך החזקת הנכס הכולל.
* למשל אם הנישום רכש את הנכס לפני 2003, ומכר ב2031, סה"כ החזיק בנכס 36 שנה. כלומר, 9 שנים תחת ההסדר הראשון = 1/3. 🡨 על שליש מהרווח יחול הסדר זה. 9 שנים תחת ההסדר השני (תמיד) 🡨 9/27 = 1/3 לכן על שליש מהרווח יחול ההסדר השני. 18 שנים היה תחת ההסדר השלישי 🡨 18/36 = 1/2, לכן על חצי מהרווח יחול ההסדר השלישי.

**גבולות תכנון המס**

מערכת המס נלחמת בתכנוני מס שנחשבים ל"לא לגיטימיים", המשאירים "טעם רע בפה", אף על פי שהם ב"מסגרת החוק".

* אם מדובר בתכנון לגיטימי- הנישום צריך להוכיח בפני ביהמ"ש כי התכנון שלו לגיטימי לפני שמזמנים את רשות המיסים.
* אם מדובר בתכנון לא לגיטימי:

1. **מהות כלכלית מול צורה משפטית** ("סיווג שונה") – לא נסתכל על הצורה המשפטית שבה הנישום דיווח על הפעילות, אלא על פי מהותה הכלכלית.
2. **נורמות אנטי-תכנוניות** ("סיווג מחדש") –
3. עסקה מלאכותית (ס' 86 – סעיף סל): אם הנישום עשה פעולה שמטרתה היא להפחית את נטל המס, באופן **מלאכותי** (**לא לגיטימי**), אז ניתן להתעלם ממה שהוא עשה.

* *הפסיקה קובעת* שהפחתת מס לא לגיטימית נוצרת בגין התנהגות/פעילות/עסקה שמטרתה המרכזית לא הייתה עסקית.
  + - *רשות המיסים* צריכה להוכיח בפני ביהמ"ש כי התכנון של הנישום לא לגיטימי לפני שמזמנים את הנישום.

1. הוראות אנטי-תכנוניות ספציפיות:עוסקות בסיטואציות מאוד מסוימות שמערבות תאגיד, ובהינתן נסיבות מסוימות שהנורמה מגדירה, יש תוצאת דין אחרת ממה שהייתה אלמלא הנורמה.
   * 1. ניכוי הוצאות בגין הלוואת בעלים ע"י **חברת מעטים** (ס' 18(ב))– כאשר בעל שליטה מלווה לחברת מעטים שבשליטתו (חברה שאין בה יותר מ-5 בעלי שליטה; שאינה חברת-בת; ושאין בה עניין ממשי לציבור), חברת המעטים **לא יכולה לנכות** **הוצאות** **בגין** **ריבית** עד שבעל השליטה לא שילם **מס על הריבית.**

* רלוונטי כאשר החברהמדווחתבשיטה **המצטברת** ובעלהמניותמדווח **בשיטת המזומנים**.
  + 1. אגירת רווחים בידי חברת מעטים (ס' 80-76) – אם **(1)** חברת מעטים (הגדרה לעיל) **(2)** לא מחלקת 50% מהרווחים שנצברו במהלך שנת מס מסוימת, במשך 5 השנים לאחר מכן, **(3)** כלל הרווחים הצבורים בחברה הללו עולים על 5 מיליון ₪ ו-**(4)** ניתן לחלק את הרווחים הללו מבלי להזיק לפיתוח העסקי של החברה, אז רשות המיסים יכולה לדרוש מס דיבידנדים על 50% מהרווחים הלא מחולקים, כל עוד **(5)** הרווחים הצבורים לא יפחתו מ-3 מיליון ₪.
* התנאי ה-4 קשה במיוחד, ולכן ההוראה לא מיושמת תדירות.
  + 1. משיכת בעלים(ס' 3(ט1)) – נועד להתמודד עם בעלים אשר מושכים מזומנים מהחברהשלא כדיבידנד (בד"כ יתרצו זאת כהלוואה). הסעיף הזה יחול כאשר מתרחשת **משיכת** **מזומנים** **משמעותית** **ולמשך** **תקופה** **ממושכת, מבלי להחזירה, ע"י הבעלים**. ימסו את המשיכה כמו דיבידנד. חל גם על נדל"ן שהחברה רכשה והשכירה לבעלים. **שווי** הנדל"ן ימוסה כדיבידנד.
    2. חברת ארנק(ס' 62א) – אדם מקבל משכורת מאוד גבוהה, מתאגד כחברה ומציע את שירותיו דרך החברה. החברה "מעסיקה" אותו בשכר מאוד נמוך (עליו משלם 47% מס), והיתר משאיר בחברה שישלם 23% רק בפנסיה, שישחרר את הרווחים. כך ניתן לדחות את החיוב במס בנוגע למרבית רווחיו. בהתקיים התנאים שבהסדר, מתעלמים מקיומה של החברה, וממסים את כל ההכנסות כאילו הופקו ע"י יחיד.